Вынікі працы, якая была апублікаваная ў часопісе Naturwissenschaften, таксама кажуць пра тое, што жаўрукі зацята ахоўваюць свае тэрыторыі, якія ўключаюць у сябе не толькі зону вакол гнязда, але і “паляўнічыя” тэрыторыі – месцы, дзе гэтыя птушкі знаходзяць ежу. Месца знаходжання і памер тэрыторыі маюць важнае значэнне для самца, таму што самкі выбіраюць тых партнёраў, якія ўтрымліваюць найлепшыя і найбольшыя тэрыторыі.